
REUNION DI *PROYECTO BO ARUBA” 
DEN PARLAMENTO 


Investigacion di ARA a mustra cu no tawata tin un bon bista di e 
consecuencianan financiero y e risiconan di e proyectonan aki 


Siman pasa, riba invitacion di Parlamento di Aruba, Gobierno 
a hiba un debate riba e proyectonan cu tawata conoci como 
Proyectonan Bo Aruba di e Gobierno anterior. E proyectonan 
aki tin un costo di 1.6 biyon florin cu e Gobierno anterior a 
comprometi nos pueblo cu ne. Contraloria Genernal, ARA, a 
haya necesario pa haci un investigacion riba e Proyectonan di 
cua resultado Parlamento a dicidi di yama e reunion aki den 
Parlamento. 


ARA den e investigacion tambe a splica e motibonan pa cua 
nan a haci e investigacion aki riba e proyectonan di e Gobierno 
anterior. Un motibo principal pa laga haci un investigacion ta e 
hecho cu tawata tin masha poco informacion di loke e proyecto 
y of e programa ta encera. 


Algo cu a sali for di e investigacion tawata cu e Gobierno 
anterior cada biaha tawata pone mas proyecto golga bou di e 
Proyecto Bo Aruba. Tambe a sali afo cu e Gobierno anterior y 
e Minister di AVP encarga cu e proyectonan a aplica diferente 
forma di financia e proyectonan aki, entre otro a coy placa 
di e presupuesto, a traha fondonan di presupuesto separa, a 
institui diferente fundacion, a saca placa for di companianan 
estatal y a bin cu e proyectonan PPP. 


Ya caba na inicio di e investigacion a resulta cu mil miyon florin 
a wordo gasta na e proyectonan aki. 


ARA a enfatisa cu no tawata tin un bon bista di kico ta e 
consecuencianan financiero di e proyectonan aki cu no tawata 
tin un bon maneho riba nan y tampoco un forma pa controla 
nan debidamente pa midi con cosnan tawata bayendo y 
principalmente ARA a cuestiona e hecho cu no a tene cuente 
cu e proyectonan mester ta duradero. No tawata tin un plan con 
pa mantene e proyectonan aki y tampoco tawata tin fondonan 
aloca den e presupuesto pa mantencion di e proyectonan aki. 


ARA a yega na e conclusion cu tin riesgonan enorme y 
consecuencianan financiero negativo pa Pais Aruba. ARA a 
indica cu e Gobierno anterior a haci tur e proyectonan aki sin 
mustra con ta bay paga nan. E tempo ey, e Gobierno anterior 
a bisa cu nan ta bay introduci un impuesto nobo, un 'transaktie 
belasting' cu ta e impuesto cu lo bay cobra tur transaccionnan 
bancario pa asina yega na fondo pa paga e debenan di e 








proyectonan di Bo Aruba. Sinembargo, nunca mas, e gobierno 
di AVP a bin cu niun entrada pa paga e debe. 


ARA, den su investigacion, ta duna recomendacionnan na 
Gobierno pa preveni cu e riesgonan aki bolbe tuma luga den 
futuro. ARA a duna hopi recomendacion na Parlamento tambe 
riba con Parlamento por haci pa eherce un miho trabou pa 
controla y pa asina Gobierno duna cuenta mas frecuente 
tambe na Parlamento. 


“Pa loke ta trata Gobierno, mi a splica den sala di Parlamento 
cu ta hopi importante pa tene cuenta cu e recomendacionnan 
di ARA pero nos no mester lubida cu Gobierno por haci su parti, 
pero ta keda na pueblo tambe pa percura pa e tipo di cosnan 
aki no pasa mas door di percura cu nunca mas Aruba haya un 
gobierno asina malo manera e Gobierno di AVP. Hunto nos 
mester percura pa nunca mas Aruba haya politiconan manera 
politiconan di AVP cu no solamente a endeuda nos generacion, 
pero a endeuda tambe nos yiunan y nan yiunan cu te na aña 
2044 mester bay paga e debe aki cu e gobierno anterior a crea 
iresponsabelmente", Prome Minister a duna di conoce. 


Cuanto aña abo lo tin na 2044? Cuanto aña bo yiu y nietonan 
lo tin na 2044? Esakinan ta preguntanan cu nos mester para 
keto un rato y haci nos mes. Un baby cu a nace awe, ora 
e tin 24 afia, e debe ta wordo paga. Aruba completo mester 
percura pa como pais, nunca mas nos haya gobernantenan 
asina iresponsabel manera e gobernantenan cu nos a conoce 
di e gobierno di AVP. 

BO ARUBA, 
KICO E TA? 


@ BO ARUBA: Tur proyecto di infrastructura desde 2009-2017 
@ INVERSION TOTAL: 1.600 miyon 


9 GASTO TE CU AWOR: 1.000 miyon 


CONCLUSIONNAN 
DI ARA: 


O E plan ta expone pais Aruba na hopi riesgo (financiero), 
cu no ta bon cubri. 


9 Tin hopi eror a wordo constata den tur e proyectonan. 
Hopi file ta incompleto. 


® Parlamento no a haya tur informacion prome cu aproba 
un proyecto y pues Parlamento no ta bon informa pa por 
ehecuta su trabou di control. 


€ Esaki tin ARA hopi preocupa. 








Minister MarisoL Lopez-TROMP 


MINISTER di Desaroyo Teritorial, Infrastructura y Medio Ambiente 

MINISTER MARISOL LOPEZ - TROMP A 
DUNA OIDO NA PREOCUPACIONNAN DI 
STICHTING PARKIETENBOS ARUBA 

Riba invitacion di Minister di Desaroyo Teritorial, Infrastructura 
y Medio Ambiente Marisol Lopez - Tromp, a tuma luga un 
reunion cu Stichting Parkietenbos Aruba diamars 18 di 
februari. E tema di e reunion tabata: Maneho di desperdicio y 
preocupacionnan di e fundacion. A organisa e encuentro aki 
despues di cu recientemente a tuma nota di accion di SPA 
den medionan di comunicacion riba e situacion di dump. E 
encuentro a tuma luga conhuntamente cu Prome Minister 
Evelyn Wever - Croes, pa cual SPA a gradici pa e invitacion y 
e oportunidad pa expresa nan mes. 


Na e ocasion e representantenan a mustra riba e accion di 
firma andando contra e molester como consecuencia di dump, 
cu te cu aworaki ta conta cu mas cu 2000 firma. 

Ademas, e fundacion a presenta dos peticion specifico cual ta: 
1. Pa cera e dump na Ser'i Teishi inmediatamente. Door di holor 
cu ta insoportabel pa habitantenan y a expresa preocupacion 
pa posibel gas toxico. 

2. Pa tuma accion y prohibi e kimamento di taira y sushi 
procedente di cura di cas riba dump. 

Pa locual ta e peticionnan aki, e fundacion a propone pa 














medidanan wordo tuma pa sanea dump mas liher cu ta posibel 
y pa introduci un maneho di desperdicio sostenibel. 


Di parti di Gobierno di Aruba a splica ki pasonan cu ta tumando 
y a trata tambe con por yega na un solucion a corto y largo 
plaso. Finalmente a haci palabracion cu lo keda den contacto 
structural cu SPA tocante desaroyonan riba e tema. 

MINISTER XIOMARA MADURO 


MINISTER di Finansa, Asuntonan Economico y Cultura. 

Poeta di Patria 2020: 

BO TIN 18 ANA OF MAS? BO TA CREATIVO 
CU PALABRA? BO TA SINTI E AMOR PA BO 
PAIS Y SU CULTURA DEN PROFUNDO 
DI BO CURASON? 





E aña aki un biaha mas lo tuma luga e Poeta di Patria 2020. 
Bo persona tin 18 afia of mas y ta creatico cu palabra? Bo 
persona ta sinti e amor pa bo pais y su cultura te den profundo 
di bo curason y bo ta desea di expresa esaki publicamente? 
Ata bo oportunidad, traha bo poesia expresando loke bo ta 
sinti y pensa di nos Aruba, nos idioma, nos naturalesa, nos 
medio ambiente, enfin... di ARUBA y SU CULTURA . Manda 
esaki na artedipalabra@gmail.com no mas tarda cu dia 4 di 
maart. No lubida e poesia mester tin entre 4 pa 9 strofa, mester 
tin 4 frase y por rima. 








No keda sin participa, pasobra dia 13 di maart proximo lo tin 
e competencia interesante pa eligi e Poeta di Patria pa 2020. 
E actividad ta tuma lugar na ‘Willem Drie Toren, Fort Zoutman’ 
y lo tin premio hopi actractivo. No perde e evento, no laga nan 
conta bo. Si bo mes no tin e curashi pa subi tarima pa declama 
bo poesia, un otro hende lo por haci'e pa bo. 


Pa mas informacion por yama na Departamento di Cultura na 
tel.nr.: 5822185 

MINISTER XIOMARA MADURO A CORONA 
REINANAN DI CLUB KIBRAHACHA 60- 





Diabierna cu a pasa Minister di Cultura tabata na Club 
Kibrahacha 60* durante nan celebracion di Carnaval na 
nan Centro na Piedra Plat pa haci acto di coronacion di 
nan Reinanan di Carnaval. Tabata un bunita eleccion y e 
mandatario a disfruta con nos Grandinan tabata goza den 
ambiente di carnaval. Minister Xiomara Maduro a pasa un 
rato ameno hunto cu e miembronan di Club Kibrahacha 60+. E 
dignatario ta felicita tur e Reinanan di Kibrahacha 60+. 













































XIOMARA MADURO 
DI FINANSA, ASUNTONAN ECONOMICO Y CULTURA 


AMI TA, PASO ABO TA 
Y HUNTO NOS TA FUERTE. 

MINISTER DI FINANSA A ILUSTRA E 
SITUACION FINANCIERO DI ARUBA PA 
ASINA NOS PUEBLO TA BON INFORMA 


Durante di e conferencia di prensa semanal di Gobierno, 
Minister di Finansa a informa riba e situacion financiero di 
Pais Aruba na man di informacion cu a keda publica den e 
Uitvoeringsrapportage (URK) di e delaster kwartaal di 2019 cu 
recientemente a keda publica. 


Saldo primario 

E mandatario a demostra por medio di un tabel cu e saldo 
primario di Pais Aruba a keda crece. Esey ta nifica cu Gobierno 
di Aruba na e momentonan aki tin suficiente entrada pa por 
cubri su gastonan di operacion. Ta na momento cu mester 
paga e gastonan di interes di e debe di Pais Aruba, e debe 
aki ta crea un deficit. E grafico ta mustra cu si Pais Aruba no 
tabatin un debe asina grandi, Gobierno por a cumpli cu tur su 
obligacionnan sin problema. E dignatario a informa cu Gobierno 
ta trahando pa pronto entrega na Parlamento Presupuesto 
2020 cu un surplus, pa prome biaha despues di hopi aña, 
manera acorda den e Memorandum Financiero (FEM). 


Debe di Pais Aruba relata na entrada 

NamomentocuGabineteWever-Croesaasumieresponsabilidad 
di gobernacion a inverti den Oficina di Estadistica CBS pa asina 
nan por produci cifranan real di nos GDP, pa sa exactamente 
con Pais Aruba ta para economicamente. Ademas di esaki e 
Gobierno aki a duna e departamentonan libertad di traha, algo 


Kern indicatoren stand openbare financién van Land Aruba 


cu no tabata por den e gobernacion anterior. E cifranan di GDP 
cu a ser usa den URK a ser valida pa IMF na december ultimo. 
Riba e grafico ta haya un bista di e debe di Pais Aruba for di aña 
2012 te cu afia 2019 y tambe con esaki ta relata na e entrada 
di Pais Aruba, e “debt to gdp” of "schuldquote" manera nan ta 
wordo yama. Gabinete Wever-Croes ta trahando pa stablisa e 
debe y riba e grafico ta mustra con e debe relata na entrada ta 
bahando y ta stabilisando. 


Credibilidad financiero 

Pais Aruba su sistema financiero economico ta wordo evalua 
door di e companianan di rating internacional Fitch y Standard 
& Poor's. E grafico ta ilustra con for di aña 2002 e rating di Pais 
Aruba a bay durante di transcurso di añannan. Por mira tambe 
cu e rating a baha na momento cu e Gobierno anterior a tuma 
e riesgo grandi y a redobla e debe y a pone cu Pais Aruba a 
perde su credibilidad financiero. Na momento cu e Gobierno 
aki a sinta, a traha duro pa por recobra e credibilidad financiero 
internacionalmente. Minister di Finansa a enfatisa cu esaki 
ta masha importante pa Aruba, pa por haya prestamonan 
internacional y pa atrae inversionistanan. Ta bon pa menciona 
cu otro paisnan den Reino por presta cerca Hulanda. Aruba no 
tin e luho aki y tin cu presta riba mercadonan internacional y 
pesey ta hopi importante pa Aruba mantene un rating positivo 
cu ta refleha credibilidad financiero. 












Een stijgend primair saldo en een inkrimpend tekort: 

Kern indicatoren stand openbare financién van Land Aruba 


Stabilisering van de schuldquote: 


Fem 


yars 75.0% 74.6% 


esx 4,197.2 4,298.8 4,318.4 


4,0213 
3,772.7 3,932.5 
3,166.0 
2,867.6 " 
2012 


2013 2014 2015 2016 2017 2018 2019 





mmm Binnenland mmm Buitenland «ees bbp 


Kern indicatoren stand openbare financiën van Land Aruba 


Handhaving van de kredietwaardigheid: 


2002 2003 2004 2005 2006 2007 2008 2009 2010 2011 2012 2013 2014 2015 2016 2017 208 2019 





MINISTER ANDIN BIKKER 


MINISTER di Husticia, Seguridad y Migracion 

Minister di Husticia mr. Andin Bikker 
CONHUNTAMENTE CU SINDICATONAN TA 
BAY INSTITUI UN COMISION PA MEDIACION 
Y REEVALUACION 
‘AMBTELIJKE HEROVERWEGING" 








k E 





GOBIERNO DI RUBA 








Ministerio di Husticia a base di protocol firma cu Sindicato di 
Polis SPA y den cuadro di apelacion di otro sindicatonan tin 
intencion pa corto plaso cuminsa un proyecto piloto "Advies 
Commissie Mediation en Ambtelijke Heroverweging. E proyecto 
piloto lo cama conhuntamente cu SPA, Sindicato TOPA y otro 
sindicatonan cu kier uni na e proyecto. Minister Bikker a bisa 
cu ta trahando riba un concepto di un decreto ministerial y ta 
spera cu pronto e por keda presenta den Conseho di Minister 
pa e comision bira realidad y cuminsa funciona den transcurso 
di April 2020. 


Pronto lo bay duna informacion riba e tareanan specifico di e 
comision cu den su esencia ta bay promove mediacion y/of duna 
conseho pa reevaluacion 'Ambtelijke Heroverweging" pa asina 
introduci un posibilidad di resolucion alternativo den casonan 
di indole laboral huridico. Tambe Minister Bikker a anuncia cu 
ta bay institui un team di sosten colegial conhuntamente cu 
SPA y KPA. E team su tarea ta pa duna apoyo na coleganan 
cu por ehempel a pasa den un suceso hopi impactante of na 
nivel personal ta enfrenta cierto retonan. E tipo di team aki ta 
existi na Hulanda pa diferente 'ordediensten' y na Aruba ta bay 
institui esaki. 

RESUMEN DI SIMAN DI MINISTERIO DI HUSTICIA, SIGURIDAD Y 
INTEGRACION BOU ENCARGO DI MINISTER MR. ANDIN BIKKER 


9 FEB - 15 FEB, 2020 





* Dialuna Minister di Husticia mr. Andin Bikker tabata den 
conferencia di prensa di Gobierno unda el a trece dilanti cu e ciclo 
di reunionnan cu diferente stakeholder den nos comunidad pa cu 
e tema di siguridad lo continua. 


* E ultimo simanan e task force cu ta consisti di entre otro 
representantenan di KPA, NCTVI, Security and Advisory Board, 
conhuntamente cu Minister di Husticia, a reuni cu: 

1. E sector hotelero representa pa AHATA; 

2. Representantenan di e sector di ensefiansa representa pa 
Minister di Enseñansa, sr. Rudy Lampe, Ciencia y Desaroyo 
Sostenibel, SKOA, SMOA y DPS; 

3. Representantenan di e Comunidad Comercial Chines; 

4. Representantenan di Joyerianan y; 

5. Representantenan di e sector bancario. 


* A base di e encuentronan ya tin metanan concreto cu a wordo 
logra pa medio di e sessionan aki. Por menciona: 

1. Durante e reunion cu e representante di Joyerianan Minister 
Bikker a propone pa pone e Mobile Command Center di KPA na 
diferente luga rond di Aruba, incluyendo e area di crusero. A base 
di esey a pone e Mobile Command Center na e area di crusero, 
cual a wordo hopi aprecia. 

2.Ainicia un proceso di Request for Expression of Interest pa pronto 
instala camera riba e parti di Welcome Plaza te cu Renaissance 
Market Place. 

3. Chatgroupnan di gremionan a wordo amplia cu contactpersoon 
di KPA. 

4. Aruba Security and Hotel Foundation a laga traha un assessment 
pa un compania internacional renombra, dirigi riba prevencion 
den area hotelero, cual assessment lo bay wordo implementa den 
cooperacion cu e hotelnan, KPA y companianan di siguridad. 


* Otro metanan concreto cu lo bay haci esfuerso pa realisa ta: 

1. Lo evalua pa adkeri un of dos Mobile Command Centers mas 
pa KPA; 

2. Lo haci assessment di siguridad den e sector comercial y 
reenforsa caminda cu ta necesario; 

3. Lo acentua e visiblidad y presencia di e oficina di Tourism 
Oriented Policing and Protection Services (TOPPS); 

4. Lo pone borchinan cu ta subraya cu tin vigilancia di camara, 
manera cu ta prescribi den e ley; 

5. Lo bay certifica companianan di siguridad; 

6. Lo adkeri hybrid drones pa amplia surveillance for di aire; 

7. Lo percura pa tur scol tin sistema di alarma di siguridad y di 
candela. 

8. Lo institui un plan di siguridad nacional pa tur scol. 

8. Lo promove y amplia sistemanan di camara y alarma di siguridad 
pa kioskonan di loteria. 


* E esfuersonan pa yega na un Academia di Ley ta un otro tema 
cu tin atencion di Minister di Husticia. Leynan ta e 'software' di un 
pais y mester percura pa nos leynan ta up to date. Pa actualisa 
leynan di Aruba mester di mas persona specialisa. E mandatario 
su meta ta pa, prome cu 2020 termina, ofrece den cooperacion 
cu Ministerio di Enseñansa, Ciencia y Desaroyo Sostenibel y 
institutonan manera Universidad di Aruba y di Corsou, cursonan 
pa train mas persona capacita cu por yuda traha conceptonan di 
ley. 


* Instituto Penitenciario nobo tabata otro tema cu Minister di 
Husticia mr. Andin Bikker a trata durante e conferencia di prensa. E 
Instituto cu actual tin mas cu 30 afia di existencia tin hopi problema 
y retonan di infrastructura. Diahuebs Minister Bikker tabata tin un 
encuentro positivo cu CAFT riba e tema di KIA. Den e proximo 
simannan Minister d Husticia lo bay continua cu e proceso di 
Request for Expresson of Interest pa por yega na un KIA nobo. 
E proceso a wordo inicia door di Minister Bikker den cuadro di su 
esfuersonan pa yega na un Instituto Coreccional nobo pa Aruba. 
Esaki, despues cu a constata cu e gobierno anterior tabata sa 
cu mester bay traha un instituto nobo, pero no a tuma pasonan 
necesario pa por yega na esaki. E encuentro cu CAFT tabata 
uno sumamente positivo, caminda cu a duna CAFT un splicacion 
amplio riba e proceso di Request for Expression of Interest (REOI). 
CAFT a aplaudi e hecho cu Minister Bikker ta buscando solucion 
den e cuadronan financiero pa purba yega na construccion di un 
KIA nobo y ta compronde e necesidad pa cu esaki. Minister Bikker 
a splica entre otro referiendo e indole di e REOI, den ki fase e 
proceso ta y e timeline cu ta bay sigui den e proximo lunanan. 


* Diahuebs mainta Minister Bikker tabata den conferencia di 
prensa unda e mandatario a refresca memoria di ex-Minister di 
Husticia pasobra e persona aki ta lubida ki desaster el a laga 
atras. Por ehempel desde minimo 2014 e tabata sa cu mester 
construi un KIA nobo y e no a tuma e pasonan necesario. Pa loke 
ta e tema di abuso di menor e gobierno anterior no a haci net 
net nada, no obstante cu ya for di 2010 un Comision Special di 
Parlamento a bin cu recomendacion den un rapport, pa entre otro 
aumenta castigo riba e delitonan y cambia e verjaringstermijnen 
pa e delitonan no por caduca. Na 2016 dos Comision Permanente 
di Parlamento, presidi pa coleganan di e ex-Minister, a constata 
cu e ex-mandatario ainda na a haci nada desde 2010! Pa trece 
e cambionan recomenda pa Parlamento desde 2010, Minister 
Bikker si a laga traha un concepto di ley y manda e ley e siman 
aki pa Parlamento, pa aumenta e castigo riba e tipo di delitonan 
aki y adresa e verjaringstermijnen. Tanto na Corsou como na Sint 
Maarten e castigonan ta mucho mas halto cu na Aruba y Minister 
Bikker no ta compronde dicon e gobierno anterior no a adresa 
esaki. 


* Diabierna atardi Minister Bikker tabata presente na Corte pa 
presencia e ceremonia di instalacion di dos Hues, Sr. mr. J.MJ. 
Keltjens y Sra. mr. M.E.B. de Haseth. Mr. J.M.J. Keltjens tambe 
lo ocupa e posicion di Vice-Presidente di Corte Comun. Sra. Mr. 
de Haseth tin algun tempo caba trahando como Hues na Corte 
den Prome Instancia di Aruba, cu specialisacion den casonan di 
ley administrativo. Den e disertacionan cu a wordo hiba durante e 
ceremonia door di e Presidente di Corte Comun y e representante 
di Ordo di Abogado, a duna un atencion special na un caso na 
Hulanda, e "Urgenda-zaak', cual caso a actualisa e tema di e 
balansa entre e tres podernan den un estado di derecho ("Trias 
Politica"). E Procurador-General suplente a amplia den su 
disertacion riba e tema di cuido di personanan sentencia cu ta 
rekeri cuido medico special y a menciona e proyecto cu ta bay 
wordo encamina hunto cu Fundacion Respaldo. Den su disertacion 
inaugural Hues Keltjens entre otro a aplaudi e inciativa pa bay 
introduci un ley similar na ‘Wet bevordering voortgezet ouderschap’ 
na Aruba. Den su disertacion inaugural Hues de Haseth a haci 
un apelacion pa introduci leynan uniforme di procedimento den 
casonan administrativo. 





MINISTER DANGUI ODUBER 


MINISTER di Turismo, Salud y Deporte 





Diaranson 19 February 2020 


Minister Dangui Oduber: 


PA PROME BIAHA DEN HISTORIA ARUBA 
TIN SU PROPIO PLAN NACIONAL DI 
PREVENCION! 


REEN 


Dialuna mainta a tuma lugar e lansamento oficial di e plan 
nacional multisectoral pa cu prevencion di malesanan no 
contagioso (non-communicable diseases NCDs) na Marriott 
Ballroom. Aki Minister di Salubridad Publico Sr. Dangui 
Oduber a hiba un discurso den presencia di representantenan 
di di PAHO/WHO Dr. Erica Wheeler y Dr. Taraleen Malcolm. 
Tambe tabata tin varios miembro di Parlamanento, Directie 
Volksgezondheid Aruba y demas stakeholders presente e 
mainta aki. 


PAS 
[ecd 


EE 


> LET'S BEAT NCDs 





E mandatario a trece dilanti den su discurso cu e proceso pa 
bin cu un plan nacional di prevencion a cuminsa na november 
di 2018 caminda a presenta un analisis di e situacion y esaki 
a keda discuti entre tur e stakeholders. Den e analisis aki a 
conclui cu e causa di morto number un na Aruba ta malesanan 
no contagioso y e risico pa esaki aumenta ta grandi. 
Datosnan ta mustra cu e malesanan causante mas grandi 
di morto prematura na Aruba ta entre otro cancer, problema 
cardiovascular, diabetes, malesanan respiratorio cronico y 
mucho mas, tur ta NCD's. 

Ora cu datosnan riba estilo di come a keda constata na aña 
2017 a base di encuesta di salud cu a keda haci na 2017 a 
demostra cu na Aruba 52% di e poblacion riba 4 aña di edad 
ta consumi fruta, 55% ta consumi berdura tur dia y 25% ta 
consumi e productonan aki 3-5 biaha pa siman. Un encuesta 
riba actividad fisico fisico a demostra cu na Aruba 54% di 
adulto ta participa den deporte of otro actividad similar. Tambe 
a conclui cu ni e adulto ni e hoben no ta alcansa e cantidad 
di actividad fisico rekeri den 1 siman asina e mandatario a 
expresa. 


E mandatario menciona cu na 2018 ora e la reuni pa prome 
biaha cu e nefroloog nan como Minister di Salubridad Publico 
nobo. Tabata e momento cu nan a expresa na su persona nan 
preocupacion riba e cresemento den e cantidad di pashentnan 
cu ta wordo trata pa medio di dialyse na Aruba. A keda divulga 
na e mandatario cu 16.2% di e poblacion di Aruba ta sufri di 
diabetes y esaki ta mucho mas halto cu e averahe mundial 
di 8.396, es decir Aruba ta casi dos biaha mas halto. Den e 
mesun reunion aki tambe a toca e tema di cuanto esaki ta 
costando AZV. A keda presenta cu e costo di 1 pashent di 
dialysis ta costa AZV aproximadamente 100 mil florin pa afia. 
E tempo ey Aruba tabata tin 200 pashent cu un cresemento di 
24 pa 30 pashent pa afia, e 200 pashentnan aki ta costa AZV 
aproximadamente 20 miyon florin pa aña. 


E mandatario a bisa cu su vision ta pa promove un miho cuido 
medico y un mihor calidad di bida pa e poblacion di Aruba. Pa 
logra haci e vision aki realidad e unico manera tabata pa bin 
cu un plan nacional di prevencion riba NCD's. Na maart 2019 
a tuma lugar un workshop di 2 dia caminda tur e stakeholders 
representando diferente sector na Aruba a participa pa yega na 
un plan nacional. Pa e plan aki ta exitoso e tabata pa importante 
pa duna tur hende cu ta traha den e field e oportunidad pa 
duna nan input y participa activamente na e plan. 


Minister Dangui Oduber a bisa cu hopi orguyo cu awor e plan 
ta un realidad, cu e asistencia tecnico di PAHO awe Aruba 
tin su propio plan nacional multisectoral pa cu prevencion di 
malesanan no contagioso (non-communicable diseases NCDs) 
2020-2030. Cu e plan aki Aruba ta un ehempel. Aruba ta e 
prome pais den Caribe cu tin un plan nacional di prevencion. 
"Hopi gobierno a papia di prevencion den salud den pasado. 
Nos gobierno a pone den nos programa di gobernacion cu nos 
lo bin cu un plan nacional di prevencion pa asina yuda nos 
comunidad hiba un bida mas saludabel y percura pa garantiza 
e sostenibilidad di e fondo di AZV" e mandatario a expresa. 
Mester menciona cu tur e personan cu a hiba palabra e mainta 
aki, tur tabata tin cos solamente positivo pa bisa di e vision di 
e minister y plan riba su mes. 


Finalmente Minister Dangui Oduber a gradici PAHO/WHO 
pa nan asistencia pa haci e plan aki un realidad. Tambe e 
mandatario a gradici su consehera di Salud drs. Judelca 
Briceño pa coordina henter e proceso. Danki tambe na AZV, 
Imsan, HOH, Wit Gele Kruis, HAVA pa ta parti di e comite 
directiva pa ehecucion di e plan pa a afianan nos dilanti y na 
tur e stakeholders cu a haci e plan aki posibel, pabien Aruba. 
E plan aki mester transende gobernacionan pasobra na final 
di dia e ta un plan pa yuda nos communidad hiba un bida mas 
saludabel. Minister Oduber den corto tempo ta transformando 
salud publico. Un minister cu tin vision pa trece cambio! 








GOBIERNO DI ARUBA 


MINISTER CHRIS ROMERO 


MINISTER di Transporte, Comunicacion y Sector Primario 


Cunucu Fresh ta un plantacion hidroponico local cu ta 
plantando lechuga localmente pa consumo di nos comunidad 
y turistanan. E plantacion Cunucu Fresh ta situa den bario di 
Moko y aki sr. Rudolf Arends a habri su portanan, pa e Titular di 
e cartera di Sector Primario experencia di serca con ta maneha 
un plantacion di e magnitud aki. 


Sr. Arends a duna Minister un splicacion amplio di nan 
plantacion, unda cu nan ta produci diferente sorto di lechuga 
fresco. E lechuganan aki ta di benta na diferente supermercado 
na nos isla, pero tambe diferente hotel ta inclui Cunucu Fresh 
su productonan den nan menu. 

Minister Romero a keda sumamente impreciona y satisfecho 
di por a mira di serca con nos productornan local ta uzando 
tecnologianan avansa pa por produci fruta y berdura na nos 

* Siman pasa CAFT tabata na Aruba y a reuni cu Gobierno 
riba e situacion financiero di pais Aruba. CAFT a duna elogio 
cu e resultadonan di 2019 cu ta miho cu tabata palabra. 
Esaki ta prome biaha cu Caft a duna un compliment di e 
forma aki. Por lo demas, CAFT a duna recomendacionnan 
pa cu e retonan cu Aruba ta enfrentando. Nos no ta ainda 
caminda cu nos mester ta, pero sigur nos ta riba e bon 
caminda. Minister Knops luna pasa tambe a expresa di ta 
cautelosamente positivo riba e maneho financiero di pais 
Aruba. 


* Siman pasa Premier Wever-Croes hunto cu coleganan 
Minister Glenbert Croes, Minister Andin Bikker y Minister 
Rudy Lampe a reuni cu Family Justice Center. Esaki ta un 
excelente inicativa pa brinda mas proteccion na esnan mas 
vulnerable den nos cominudad. 


* Premier a reuni siman pasa cu Raad van Advies. Raad 
van Advies ta un di e Colegionan halto di estado, cu ta 
importante pa fortifica nos democracia. Gobierno kier a duna 
e institutonan aki mas independencia pa nan por haci e tarea 
di control y conseho pa garantisa checks and balances den 
nos pais. 


* Premier a reuni cu representante di Hulanda VNO sr Erwin 
Arkebout y sr David Abrahams. A repasa varios topico den 
relacion di Aruba y Hulanda. 








* Premier a ricibi studiantenan di IPA na Bestuurskantoor. A 
comparti informacion tocante e retonan den gobernacion, y 
e logronan di nos Gabinete. Nos futuro docentenan cu lo tin 
un influencia grandi riba nos futuro generacionnan. 


* Aruba ta drentando e culminacion di celebracion di 
carnaval. Siman cu a caba di termina Premier Evelyn Wever- 
Croes a haci e traspaso di mando na nos Prins y Pancho di 
Aruba su Caranaval 66 den un bunita ceremonia cu tur e 
monarcanan a Bestuurskantoor. Ademas Premier a bishita 
St. Aloysius School y Scol Basico Dornasol pa aumenta 
conscientisacion riba cuido di oido di nos muchanan durante 
periodo di Carnaval. 


* Den cuadro di transparencia, e siman aki conhuntamente 
cu Prome Minister Evelyn Wever - Croes y Minister encarga 
cu finansas Xiomara Maduro, Minister Marisol Lopez- 
Tromp tabata den Parlamento riba peticion di fraccion di 
MEP, pa trata e rapport Bo Aruba cu ta encera analisis y 
investigacion di Algemene Rekenkammer, ARA, riba mas cu 
200 proyecto durante 2010 pa 2016 y risiconan di esakinan. 
Den Parlamento a contesta pregunta di Parlamentarionan y 
a gradici e Contraloria General pa e estudio importante aki 
cue consehonan cu sigur por yuda na mehora proceduranan 
den Gobierno. 

Continuacion Resumen di Siman 

* Durante di break di reunion di Parlamento, Minister Lopez- 
Tromp a pasa na e trabounan cu a tuma luga pa asfalta e 
Ventweg na Wayaca/Mahuma. Un caminda importante pa 
Ambulance por yega mas lihe den caso di emergencia. Na e 
ocasion Director di DOW tambe tabata presente. 


* Prome cu e siman a finalisa Minister Lopez-Tromp tabatin 
e honor di a wordo invita na DTI pa celebracion di 4 trahado 
publico cu a cumpli 30 aña den servicio! Considerando cu 
DTI tambe ta un di e departamentonan importante cu ta 
resorta bou di su Ministerio, Minister Lopez-Tromp tabatin 
e oportunidad pa cera conoci cu algun di e empleadonan y 
hiba palabra cu e Director 

Un bes mas Masha Pabien na e empleadonan cu a ricibi 
nan reconocemento. 


* Dialuna Minister di Husticia mr. Andin Bikker tabata den 
conferencia di prensa di Gobierno unda el a trece dilanti 
cu e ciclo di reunionnan cu diferente stakeholder den nos 
comunidad pa cu e tema di siguridad lo continua. 


* E ultimo simanan e task force cu ta consisti di entre otro 
representantenan di KPA, NCTVI, Security and Advisory 
Board, conhuntamente cu Minister di Husticia, a reuni cu: 
1. E sector hotelero representa pa AHATA; 

2. Representantenan di e sector di ensefiansa representa pa 
Minister di Enseñansa, sr. Rudy Lampe, Ciencia y Desaroyo 
Sostenibel, SKOA, SMOA y DPS; 

3. Representantenan di e Comunidad Comercial Chines; 

4. Representantenan di Joyerianan y; 

5. Representantenan di e sector bancario. 


* A base di e encuentronan ya tin metanan concreto cu a 
wordo logra pa medio di e sessionan aki. Por menciona: 

1. Durante e reunion cu e representante di Joyerianan 
Minister Bikker a propone pa pone e Mobile Command 
Center di KPA na diferente luga rond di Aruba, incluyendo e 
area di crusero. A base di esey a pone e Mobile Command 
Center na e area di crusero, cual a wordo hopi aprecia. 

2. Ainicia un proceso di Request for Expression of Interest 
pa pronto instala camera riba e parti di Welcome Plaza te cu 
Renaissance Market Place. 

3. Chatgroupnan di gremionan a wordo amplia cu 
contactpersoon di KPA. 

4. Aruba Security and Hotel Foundation a laga traha un 
assessment pa un compania internacional renombra, dirigi 
riba prevencion den area hotelero, cual assessment lo bay 
wordo implementa den cooperacion cu e hotelnan, KPA y 
companianan di siguridad. 


* Otro metanan concreto cu lo bay haci esfuerso pa realisa 
ta: 
1. Lo evalua pa adkeri un of dos Mobile Command Centers 


mas pa KPA; 

2. Lo haci assessment di siguridad den e sector comercial y 
reenforsa caminda cu ta necesario; 

3. Lo acentua e visiblidad y presencia di e oficina di Tourism 
Oriented Policing and Protection Services (TOPPS); 

4. Lo pone borchinan cu ta subraya cu tin vigilancia di 
camara, manera cu ta prescribi den e ley; 

5. Lo bay certifica companianan di siguridad; 

6. Lo adkeri hybrid drones pa amplia surveillance for di aire; 
7. Lo percura pa tur scol tin sistema di alarma di siguridad y 
di candela. 

8. Lo institui un plan di siguridad nacional pa tur scol. 

8. Lo promove y amplia sistemanan di camara y alarma di 
siguridad pa kioskonan di loteria. 


* E esfuersonan pa yega na un Academia di Ley ta un 
otro tema cu tin atencion di Minister di Husticia. Leynan 
ta e 'software' di un pais y mester percura pa nos leynan 
ta up to date. Pa actualisa leynan di Aruba mester di mas 
persona specialisa. E mandatario su meta ta pa, prome 
cu 2020 termina, ofrece den cooperacion cu Ministerio di 
Enseñansa, Ciencia y Desaroyo Sostenibel y institutonan 
manera Universidad di Aruba y di Corsou, cursonan pa train 
mas persona capacita cu por yuda traha conceptonan di ley. 


* Instituto Penitenciario nobo tabata otro tema cu Minister 
di Husticia mr. Andin Bikker a trata durante e conferencia di 
prensa. E Instituto cu actual tin mas cu 30 aña di existencia tin 
hopi problema y retonan di infrastructura. Diahuebs Minister 
Bikker tabata tin un encuentro positivo cu CAFT riba e tema 
di KIA. Den e proximo simannan Minister d Husticia lo bay 
continua cu e proceso di Request for Expresson of Interest 
pa por yega na un KIA nobo. E proceso a wordo inicia door 
di Minister Bikker den cuadro di su esfuersonan pa yega na 
un Instituto Coreccional nobo pa Aruba. Esaki, despues cu a 
constata cu e gobierno anterior tabata sa cu mester bay traha 
un instituto nobo, pero no a tuma pasonan necesario pa por 
yega na esaki. E encuentro cu CAFT tabata uno sumamente 
positivo, caminda cu a duna CAFT un splicacion amplio riba e 
proceso di Request for Expression of Interest (REOI). CAFT 
a aplaudi e hecho cu Minister Bikker ta buscando solucion 
den e cuadronan financiero pa purba yega na construccion 
di un KIA nobo y ta compronde e necesidad pa cu esaki. 
Minister Bikker a splica entre otro referiendo e indole di e 
REOI, den ki fase e proceso ta y e timeline cu ta bay sigui 
den e proximo lunanan. 





Informacion di Gobierno transparente! 

Continuacion Resumen di Siman 


* Diahuebs mainta Minister Bikker tabata den conferencia di 
prensa unda e mandatario a refresca memoria di ex-Minister 
di Husticia pasobra e persona aki ta lubida ki desaster el a 
laga atras. Por ehempel desde minimo 2014 e tabata sa 
cu mester construi un KIA nobo y e no a tuma e pasonan 
necesario. Pa loke ta e tema di abuso di menor e gobierno 
anterior no a haci net net nada, no obstante cu ya for di 2010 
un Comision Special di Parlamento a bin cu recomendacion 
denun rapport, pa entre otro aumenta castigo riba e delitonan 
y cambia e verjaringstermijnen pa e delitonan no por caduca. 
Na 2016 dos Comision Permanente di Parlamento, presidi 
pa coleganan di e ex-Minister, a constata cu e ex-mandatario 
ainda na a haci nada desde 2010! Pa trece e cambionan 
recomenda pa Parlamento desde 2010, Minister Bikker si a 
laga traha un concepto di ley y manda e ley e siman aki pa 
Parlamento, pa aumenta e castigo riba e tipo di delitonan aki 
y adresa e verjaringstermijnen. Tanto na Corsou como na 
Sint Maarten e castigonan ta mucho mas halto cu na Aruba 
y Minister Bikker no ta compronde dicon e gobierno anterior 
no a adresa esaki. 


* Diabierna atardi Minister Bikker tabata presente na Corte 
pa presencia e ceremonia di instalacion di dos Hues, Sr. 
mr. J.MJ. Keltjens y Sra. mr. M.E.B. de Haseth. Mr. J.M.J. 
Keltjens tambe lo ocupa e posicion di Vice-Presidente di 
Corte Comun. Sra. Mr. de Haseth tin algun tempo caba 
trahando como Hues na Corte den Prome Instancia di 
Aruba, cu specialisacion den casonan di ley administrativo. 
Den e disertacionan cu a wordo hiba durante e ceremonia 
door di e Presidente di Corte Comun y e representante di 
Ordo di Abogado, a duna un atencion special na un caso na 
Hulanda, e “Urgenda-zaak”, cual caso a actualisa e tema di 
e balansa entre e tres podernan den un estado di derecho 
(“Trias Politica"). E Procurador-General suplente a amplia 
den su disertacion riba e tema di cuido di personanan 
sentencia cu ta rekeri cuido medico special y a menciona 
e proyecto cu ta bay wordo encamina hunto cu Fundacion 
Respaldo. Den su disertacion inaugural Hues Keltjens entre 
otro a aplaudi e inciativa pa bay introduci un ley similar na 
"Wet bevordering voortgezet ouderschap' na Aruba. Den su 
disertacion inaugural Hues de Haseth a haci un apelacion 
pa introduci leynan uniforme di procedimento den casonan 
administrativo. 


* Minister Dangui Oduber a reuni cu Gregory Milliard cu 
a presenta un tremendo proyecto pa nos hobennan. Den 
lunanan cu ta sigui lo elabora mas riba esaki. 


* Minister Dangui Oduber innovando cuido medico ma 
Aruba. Digitalisando AZV. Gobierno di Aruba a decreta aria 
2020 como aña di innovacion y enseñansa. Minister Dangui 
Oduber ta percurando pa trece innovacion den cuido medico 
na Aruba. Di e forma aki a introduci e AZV rating app pa 
duna un score na servicionan di dokternan di cas. 


* Minister di Salubridad Publico Sr. Dangui Oduber tambe 


a percura pa e digiZorgpas di AZV cu a caba di wordo 
introduci door di AZV. E mandatario a trece dilanti cu AZV ta 
digitalisando su servicionan pa tin un miho control y tambe 
pa facilita e aseguradonan, tur esaki ta posibel por medio di 
e app di AZV. E AZV app nobo, ta obtenibel pa baha den e 
Play Store of App Store depende di bo telefon y e ta traha 
den 4 idioma. Naturalmente na Papiamento, pero tambe na 
Spaño Ingles y Hulandes segun e mandatario. 


* Pa sign up pa bo digiZorgpas ta masha facil, unabes bo 
sign up bo tin acceso na bo digiZorgpas. Den e app aki tin 
mesun informacion cu bo Zorgpas di plastic. Den e app bo 
ta haya informacion up to date di bo dokter di cas, bo botica 
y bo dentista y mucho mas. E mandatario a menciona cu 
awendia mayoria hende tin un smartphone pero AZV a tene 
na cuenta tambe cu tur e aseguradonan cu no tin un telefon 
cellular. E aseguradonan aki por keda haci uzo di e Zorgpas 
di plastic te ora cu e fecha di esaki vence, despues di e fecha 
di vencemento e aseguradonan cu no tin telefon cellular por 
haci uzo di nan id, rijbewijs of paspoort. Na momento cu e 
dunador di cuido ricibi e document, e por check e derecho 
di e persona on-line. Es decir e digitalisacion no lo afecta 
ningun asegurado, al contrario esaki lo facilitanan mas aun 
e mandatario ta splica. 

Pa mayornan cu tin yiunan menor di edad e app ta hacie 
posibel pa por añadi un cuenta riba bo digiZorgpas pa bo 
yiunan, pa haci esaki mester pasa prome personalmente na 
AZV pa bira un "verified user". 


* Minister di Enseñansa hunto cu otro coleganan a reuni 
cu expertonan di Family Justice Centre, cu ta un proyecto 
innovativo di ayudo social na muchansn den un situacion 
vulnerabel. 


* Minister di Enseñansa a risibi di directiva di SPCOA un 
peticion pa cuminsa cu un Mavo Havo nobo, un iniciativa 
cu lo enrikece e oferta educativo na nivel di enseñansa 
secundario. 

Stichting Leerorkest a risibi e prome instrumentonan musical 
cu ta un donacion di Stichting Leerorkest Amsterdam. Les di 
musica na scol ta un realidad na nos scolnan piloto y ta hopi 
popular. Minister di Enseñansa a reuni tambe cu SIMAR pa 
duna informacion tocante desaroyo den mundo di educacion. 


* Minister di Enseñansa a actua den diferente frente pa 
spierta nos muchanan di e consecuencianan di e wega 
peligroso Challenge cu a causa varios victima na diferente 
pais. 


+ Finalmente e directiva nobo di SEPB ta completo despues cu 
tanto SKOA como Gobierno a apunta su representantenan, 
y hopi trabao ta pendiente awor cu SEPB mester bay cumpli 
cu e Corporate Governance Code. 

Continuacion Resumen di Siman 


* Dialuna mainta Minister Maduro di Finansa, Asunto 
Economico y Cultura a haci apertura di e tayer di Government 
Procurement’ cu ‘World Trade Organization’ (WTO) hunto 
cu 'European Bank of Reconstruction and Development 
(EBRD) acesora pa Prof. Steven Schooner di George 
Washington University Law School. E meta di e tayer ta 
pa familiarisa e participantenan cu e reglanan di destaho 
di e WTO Agreement on Government Procurement (GPA) y 
hunto cu esaki a trata e rekisitonan di suma, estadistica y e 
reglanan ora ta haci destaho electronico. Cu e cambionan 
haci den e Ley di Destaho Publico y e training necesario, 
Aruba lo cumpli cu e reglanan internacional riba tereno di 
destaho publico. Minister Maduro ta gradici WTO pa nan 
apoyo y guia y ta duna danki na Departamento Economico 
pa nan esfuerso continuo pa organisa tayernan importante 
na bienestar di comercio na nos Pais. 


* Durante di un conferencia di prensa dialuna, Minister di 
Finansa a duna un bista di e situacion financiero di Aruba 
y a ilustra e peso financiero cu e proyectonan PPP tin riba 
finansa di nos Pais. E mandatario a brinda un splicacion 
tocante di e dos gastonan mas halto di Gobierno, gastonan 
di personal y gastonan di interes di e debe y a ilustra con 
Gobierno a stablilisa e debe. E dignatario a subraya cu 
Gabinete Wever-Croes ta tumando e pasonan necesario 
pa haci e debe di Pais Aruba pagabel pa e ciudadano, 
manteniendo y creando espacio pa inversionnan necesario 
pa e hende y nos Pais Aruba. 


*Diamars mainta Minister Maduro aricibi bishita di sr. Philippe 
Pelletier y sra. Nadezhda Sporysheva, representantenan 
di World Trade Organization Secretariat (WTO ) y sr. 
Pavio Boroday di European Bank for Reconstruction 
and Development (EBRD) hunto cu ehecutivonan di 
Departamento di Economia (DEACI). E ehecutivonan 
di WTO y EBRD a presenta un tayer tocante con mester 
cumpli cu e ‘Government Procurement Agreement (GPA) 
y con pa delinea e maneho di destaho publico. Durante e 
bishita na e mandatario, e expertonan di GPA a enfatisa 
riba e beneficionan di e GPA di WTO. E ehecutivonan di 
WTO lo asisti Gobierno pa prepara un sistema pa colecta e 
data pa asina por traha rapportnan estadistico pa Gobierno 
por cumpli cu e regla di WTO. Minister Maduro a gradici e 
ehecutivonan di WTO y EBRD pa nan cooperacion pa por a 
bini Aruba pa ofrece e tayer importante aki pa Aruba tambe 
por cumpli cu e reglanan internacional di destaho publico. 
Tambe e mandatario a gradici e ehecutivonan di DEACI pa 
nan cooperacion. 


* Diamars atardi Minister Maduro a bishita MOT cu ta un di 
e departamentonan cu ta resorta bou Ministerio di Finansa, 
Economia y Cultura. Durante e bishita Minister Maduro a 
haya un recorido den cada seccion y na ultimo e mandatario 
a haya un presentacion di e trabounan cu ta wordo haci y 


tambe riba e cooperacion nacional y internacional cu MOT 
ta mantene. E mandatario a gradici cada trahado pa nan 
trabou balioso na bienestar di nos comunidad y a duna 
palabra di forza na cada un pa e preparacion necesario pa e 
evaluacion di Aruba door di Caribbean Financial Action Task 
Force na october 2020. 


* Den cuadro di e Protocol cu Hulanda di november 2018, 
Departamento di Finansas ta brindando un tayer riba 
reglanan presupuestario na tur empleado publico encarga 
cu finansa di Pais Aruba. E tayer aki ta necesario pa asina 
por implementa e reglanan presupuestario cu a keda acorda 
den e Protocol cu Gobierno a sera cu Hulanda na november 
2018. Despues cu Gobierno a yegana un acuerdo cu Hulanda 
riba e caminda cu lo cana pa e recuperacion financiero di 
Pais Aruba, na nivel departamental mester a traha riba e 
reglanan di implementacion di locual a keda acorda. Esaki a 
tuma su tempo y na december 2019 Aruba y Hulanda a keda 
cla cu esaki. E tayer ta brinda informacion y guia na tur hefe 
di departamento, tur empleado publico encarga cu finansa y 
tur coordinador di presupuesto di e diferente ministerionan, 
riba e reglanan pa e ehecucion di presupuestonan 2020 y 
2021 den concordancia cu e Protocol di november 2018. 
Durante e tayer a trata e reglanan cu ta toca separacion 
di entrada y gasto, limitacion di proyecto PPP, reglanan di 
compensacion pa perdida inespera y reglanan pa entradanan 
inespera (meevallers/tegenvallers beleid). Minister Maduro 
di Finansa ta gradici e funcionarionan di Departamento 
di Finansas pa e tayer y e guia, y ta gradici tur empleado 
publico pa nan participacion y nan esfuerso di tur dia pa 
maneha y mehora e finansas publico di nos Pais. 


* Diahuebs Minister di Finansa a atende e Reunion Publico 
den Parlamento hunto cu Minister President y Minister di 
Infrastructura pa atende e debate publico riba e rapport di 
Controlaria General riba e proyecto 'Bo Bario' y a contesta 
e preguntanan di e parlementarionan riba parti di Finansa. 


* Diabierna Minister Maduro a reuni cu CAFT riba e situacion 
financiero di Pais Aruba. Durante di e reunion a trata 
diferente tema, entre nan, resultado di 2019, presupuesto 
2020, cuentanan anual, pasonan tuma pa atende cu gasto 
di personal y debe. E tabata un bon reunion y ta mustra cu 
CAFT ta satisfecho cu e trabou cu Gabinete Wever-Croes a 
bin ta haci riba e tereno financiero. 


* Diabierna Minister di Cultura a pasa na Centro Kibrahacha 
60+ durante nan celebracion di Carnaval na nan Centro 
na Piedra Plat pa haci acto di coronacion di nan Reinanan 
di Carnaval. Tabata un bunita eleccion y e mandatario a 
disfruta con nos Grandinan tabata gosa den ambiente di 
carnaval. Minister Maduro a pasa un rato ameno hunto cu e 
miembronan di Kibrahacha 60+. E dignatario ta felicita tur e 
Reinanan di Kibrahacha 60+. 

